**ΠΡΩΤΟΚΟΛΛΟ ΛΕΙΤΟΥΡΓΙΑΣ ΣΧΟΛΙΚΗΣ ΜΟΝΑΔΑΣ**

Αγαπητοί γονείς,

Σας ενημερώνουμε για το **Πρωτόκολλο λειτουργίας της σχολικής μας μονάδας** με βάση την ΚΥΑΑριθ. Δ1α/ΓΠ.οικ. 55339-8/09/2020, και τις οδηγίες του Ε.Ο.Δ.Υ. : ΛΟΙΜΩΞΗ ΑΠΟ ΤΟ ΝΕΟ ΚΟΡΩΝΟΪΟ SARS–CoV-2 (COVID-19) ΟΔΗΓΙΕΣ ΓΙΑ ΔΗΜΟΤΙΚΑ ΣΧΟΛΕΙΑ (31 Αυγούστου 2020).

# Το «Πρωτόκολλο λειτουργίας της σχολικής μονάδας» θα εφαρμοστεί κατά τη λειτουργία της σε ιδιαίτερες συνθήκες, από την έναρξη του σχολικού έτους 2020-2021 και για όσο χρόνο επιβάλλεται και ορίζεται από τις σχετικές εγκυκλίους του Υ.ΠΑΙ.Θ. και σύμφωνα με τις οδηγίες για τη λειτουργία των Δημοτικών σχολείων από τον ΕΟΔΥ ως εξής:

# Παρουσία- μαθητών/ριών στη σχολική μονάδα.

* Κατά την παρουσία των μαθητών/ριών στο σχολείο η χρήση μάσκας είναι υποχρεωτική**.** Η μάσκα θα εφαρμόζεται **αμέσως με την προσέλευση** στο σχολείο και ή **κατά την είσοδο στις αίθουσες διδασκαλίας μετά από διαλείμματα** **ή δραστηριότητα σε εξωτερικό χώρο**, καθώς δεν θα φοριέται κατά τη διάρκεια των διαλειμμάτων και κατά τη διάρκεια της γυμναστικής ή άλλης δραστηριότητας σε εξωτερικό χώρο. Οι μαθητές που δεν φορούν μάσκα κατά την προσέλευσή τους στο σχολείο, δεν θα μπαίνουν στην τάξη, θα παραμένουν με επιτήρηση σε ορισμένο χώρο του ισογείου με την επίβλεψη διαθέσιμου εκπαιδευτικού και θα ειδοποιείται ο γονέας .

# Κάθε εκπαιδευτικός θα εντάξει στην εκπαιδευτική διαδικασία την, κατά το δυνατόν, εκπαίδευσή των μαθητών του στις ορθές διαδικασίες εφαρμογής και απόρριψης της μάσκας όπως και την καθοδήγηση και ενεργητική επίβλεψη της συμμόρφωσης σε αυτές. Κατά τη διάρκεια της σχολικής ημέρας, και σε συνθήκες ηρεμίας των παιδιών στην τάξη, ο εκπαιδευτικός, σε τακτά διαστήματα, θα δίνει τη δυνατότητα στα παιδιά για «διάλειμμα μάσκας» ώστε να επέρχεται αποφόρτισή τους και να ενισχύεται η σωστή χρήση της μάσκας. Κατά τη διάρκεια της καθοδήγησης των μαθητών σχετικά με τη χρήση μάσκας οι εκπαιδευτικοί θα κάνουν χρήση των οδηγιών του ΕΟΔΥ και του υλικού της Παιδοψυχιατρικής Εταιρείας Ελλάδος (www.hscap.gr): «Οδηγίες για γονείς και εκπαιδευτικούς αναφορικά με την αντιμετώπιση φόβου και άγχους των παιδιών για τη νόσο COVID-19». Εξαίρεση από τα παραπάνω γίνεται , σε περιπτώσεις παιδιών όπως αυτές περιγράφονται στο σχετικό έγγραφο του ΕΟΔΥ, εφόσον κατατεθεί στο σχολείο επίσημο ιατρικό σημείωμα, με σκοπό της εξαίρεση του μαθητή/ μαθήτριας.

# Υποχρεωτική είναι, επίσης, η χρήση μάσκας και από το διδακτικό προσωπικό και το βοηθητικό προσωπικό του σχολείου σε όλους τους εσωτερικούς χώρους.

# Προσέλευση στην / Αποχώρηση από την / σχολική μονάδα

# Για την αποφυγή συνωστισμού κατά την πρωινή προσέλευση, δεν πραγματοποιείται η συγκέντρωση μαθητών στον προαύλιο χώρο. Οι μαθητές /ήτριες προσέρχονται στο σχολείο 8:00-8:15 και μπαίνουν κατευθείαν στις αίθουσές τους, όπου τους/τις υποδέχεται ο/η εκπαιδευτικός με τον/την οποίο/α έχουν μάθημα. Σε καμία περίπτωση δεν μπαίνουν στον προαύλιο χώρο οι συνοδοί. Αν υπάρχει λόγος επικοινωνίας με το σχολείο , αυτό γίνεται κατόπιν τηλεφωνικής συνεννόησης με τη διεύθυνση του σχολείου.

# Η αποχώρηση των μαθητών/ριών μετά τη λήξη των μαθημάτων στις 13:15, γίνεται σταδιακά προκειμένου να αποφεύγεται ο συνωστισμός. Συγκεκριμένα: 13:15 αποχωρούν τα τμήματα του ισογείου, 13:17 αποχωρούν τα τμήματα του α΄ορόφου , 13:19 αποχωρούν τα τμήματα του β΄ορόφου . Ιδιαίτερη σύσταση γίνεται στους/στις συνοδούς να βρίσκονται έγκαιρα έξω από το σχολείο προκειμένου να παραλαμβάνουν τα παιδιά κατά την αποχώρησή τους, δίνοντας πάντα προτεραιότητα στους μαθητές/ήτριες της πρώτης και τηρώντας τις αποστάσεις που προβλέπονται κατά την αναμονή τους και κατά την παραλαβή των παιδιών που συνοδεύουν. Σε περίπτωση βροχής το κουδούνι αποχώρησης θα χτυπά 13:15-13:20-13:25. Σε περίπτωση βροχής, κατά την αποχώρηση, στις 13:15, θα υπάρχει πρόβλεψη να εισέρχονται οι συνοδοί μέχρι την κεντρική πόρτα του κτιρίου και, τηρώντας τις αποστάσεις θα παραλαμβάνουν τα παιδιά, σύμφωνα με τον προγραμματισμό της σταδιακής αποχώρησης με τις υποδείξεις των εφημερευόντων και των εκπαιδευτικών της τάξης. Σε αυτήν την περίπτωση μαθητές, εκπαιδευτικοί και γονείς υποχρεούνται να φορούν μάσκα

# Διαρρύθμιση των αιθουσών

# Οι σχολικές αίθουσες, διαμορφώνονται έτσι, ώστε: να μεγιστοποιείται κατά το δυνατόν η απόσταση μεταξύ των μαθητών, και των θρανίων τα οποία θα έχουν κοινό προσανατολισμό. Ιδιαίτερη μέριμνα θα υπάρχει, για τον φυσικό αερισμό των αιθουσών. Οι μαθητές/ήτριες, θα πρέπει να έχουν μαζί τους όλα τα αντικείμενα που είναι απαραίτητα για το καθημερινό τους μάθημα, των οποίων θα έχουν την αποκλειστική χρήση. Επίσης συνιστάται να έχουν μαζί τους τρεις μάσκες σε ξεχωριστά σακουλάκια (οι οποίες θα χρησιμοποιούναι ανά δίωρο) και ατομικό αντισηπτικό. Οι μαθητές/ήτριες που παρακολουθούν το ολοήμερο πράγραμμα θα έχουν μαζί τους μια επιπλέον μάσκα. Στην είσοδο κάθε αίθουσας θα υπάρχει αντισηπτικό και θα εφαρμόζεται υποχρεωτικά , πριν από κάθε είσοδο και έξοδο.

# Το μάθημα των Γαλλικών και των Γερμανικών θα πραγματοποιείται σε ξεχωριστές αίθουσες από τις αίθουσες διδασκαλίας των αρχικών τμημάτων, καθώς υπάρχει ανάγκη ανάμειξης τμημάτων, φροντίζοντας οι μαθητές του ίδιου τμήματος να αποτελούν μια υποομάδα. Για τον σκοπό αυτό, θα χρησιμοποιηθούν οι αίθουσες Μουσικής και Φυσικής, φροντίζοντας να καθαρίζονται πριν και μετά από κάθε χρήση.

# Στο μάθημα της Γυμναστικής χρησιμοποιείται αθλητικό υλικό, με την πρόβλεψη να χρησιμοποιείται ανά τμήμα και να εναλλάσσεται. Το αθλητικό υλικό απολυμαίνεται μετά τη χρήση του και, αν είναι εφικτό, δεν επαναχρησιμοποιείται τη ίδια μέρα .

# Η παραπάνω τακτική ακολουθείται και στο μάθημα της Μουσικής, εφόσον χρησιμοποιούνται μουσικά όργανα.

# Σχετικά με το μάθημα Πληροφορικής, ο εκπαιδευτικός φροντίζει για τον συνεχή αερισμό της αίθουσας και την απολύμανση των πληκτρολογίων και των ποντικιών.

# Το μάθημα της Φυσικής θα γίνεται στο Εργαστήριο Φυσικής. Μετά από κάθε μάθημα θα ακολουθεί διαδικασία απολύμανσης και αερισμού της αίθουσας.

# Διαλείμματα

# Εφαρμόζοντας την αρχή της αποφυγής συνωστισμού, τα διαλείμματα διευρύνονται, έτσι ώστε η έξοδος των μαθητών από την τάξη και η είσοδος στην τάξη να γίνεται σταδιακά και να υπάρχει χρόνος για χρήση τουαλέτας, κυλικείου και έξοδος στις αυλές ως εξής:

# Ο χώρος που οριοθετείται για κάθε τάξη, χωρίζεται σε δυο μέρη με κίτρινη διαγράμμιση για κάθε τμήμα.

# Σε περίπτωση βροχής τα διαλείμματα θα πραγματοποιούνται στην αίθουσα κάθε τμήματος.

# Για τη χρήση τουαλέτας, υπάρχει μέριμνα για δυο εισόδους και εξόδους: τουαλέτες κοριτσιών εσωτερικά του κτηρίου, τουαλέτες αγοριών εξωτερικά του κτηρίου με σήμανση για την τήρηση των αποστάσεων κατά την αναμονή. Πριν και μετά τη χρήση τουαλέτας, είναι υποχρεωτικό το πλύσιμο των χεριών με χρήση σαπουνιού και το σκούπισμα με χειροπετσέτες μιας χρήσης. Η είσοδος θα γίνεται με σειρά, με την επιτήρηση εφημερεύοντα, ακολουθώντας τις ειδικές σημάνσεις, για την τήρηση των αποστάσεων κατά την αναμονή. Το προσωπικό καθαρισμού του σχολείου, θα επιτηρεί και θα φροντίζει κατά τα διαλείμματα για τη συντήρηση της καθαριότητας των χώρων. Μετά από κάθε διάλειμμα, θα ακολουθεί γενικός καθαρισμός των χώρων της τουαλέτας. Μετά από κάθε διάλειμμα, θα καθαρίζονται οι κουπαστές της σκάλας και τα πόμολα. Κατά τη διάρκεια του δεύτερου διαλείμματος, στις 11:30, το προσωπικό καθαριότητας φροντίζει για τον γενικό καθαρισμό και συγχρόνως αερισμό των αιθουσών.

# Οι μαθητές θα πίνουν νερό από το ατομικό τους παγούρι που θα φέρει το όνομα του κάθε μαθητή και θα γεμίζεται από τις εξωτερικές βρύσες. Δεν επιτρέπεται τα παιδιά να πίνουν νερό απευθείας από τη βρύση, ακουμπώντας το στόμα τους.

# Λειτουργία κυλικείου

# Το κυλικείο θα λειτουργήσει σύμφωνα με τις οδηγίες λειτουργίας του ΕΟΔΥ.

# Οι μαθητές κατά την αναμονή τους θα φορούν τη μάσκα τους και μετά τη συναλλαγή θα χρησιμοποιούν αντισηπτικό το οποίο θα βρίσκεται στην είσοδο του κυλικείου. Κατόπιν θα φυλάσσουν τη μάσκα τους σε ειδικό σακουλάκι που θα έχουν μαζί τους.

# 

**Εκπαιδευτικές επισκέψεις**

# Εκπαιδευτικές επισκέψεις πραγματοποιούνται με τις εξής προϋποθέσεις:

# α. Μετακίνηση μαθητών ανά τμήμα με χρήση μάσκας

# β. Κοινοποίηση του πρωτοκόλλου λειτουργίας του χώρου στον οποίο θα πραγματοποιηθεί η επίσκεψη ώστε να διασφαλίζονται τα προβλεπόμενα μέτρα προστασίας.

# γ Συμμετοχή ικανού αριθμού μαθητών με τη συναίνεση των γονέων, μια εβδομάδα πριν την πραγματοποίηση της επίσκεψης.

# Σχολικοί εορτασμοί

# Οι Σχολικοί εορτασμοί πραγματοποιούνται ανά τμήμα στην αίθουσα διδασκαλίας του κάθε τμήματος.

# Λειτουργία βιβλιοθήκης

# Η βιβλιοθήκη λειτουργεί βάσει συγκεκριμένου προγράμματος . Οι μαθητές φορούν τη μάσκα τους καθ΄όλη τη διάρκεια της παραμονής τους στον χώρο της βιβλιοθήκης και χρησιμοποιούν αντισηπτικό με την είσοδο και την έξοδο από αυτή.

# Υποστήριξη μαθητών/ριών που απουσιάζουν από τα μαθήματα

# Οι μαθητές που δεν παρακολουθούν τα μαθήματα λόγω ένταξής τους σε ευπαθή ομάδα, αφού οι γονείς/κηδεμόνες καταθέσουν τα απαραίτητα δικαιολογητικά, θα υποστηρίζονται, σύμφωνα με όσα ορίζουν οι εγκύκλιοι, με εξ αποστάσεως διδασκαλία.

# Διαχείριση ύποπτου κρούσματος

Σε περίπτωση που μαθητής εμφανίσει συμπτώματα αδιαθεσίας:

* Θερμομετρείται, φοράει μάσκα και οδηγείται στον ειδικό χώρο απομόνωσης, όπου παραμένει με την επιτήρηση διαθέσιμου εκπαιδευτικού.
* Ειδοποιείται ο γονέας/ κηδεμόνας για να παραλάβει τον μαθητή.
* Ζητείται αμέσως ιατρική αξιολόγηση, με πρωτοβουλία του γονέα/ κηδεμόνα. Σύμφωνα με την κρίση του θεράποντος ιατρού και εφόσον ο μαθητής εμφανίζει συμπτώματα συμβατά με λοίμωξη COVID-19, πρέπει να γίνει κατά προτεραιότητα μοριακό διαγνωστικό τεστ.
* Ο γονέας/ κηδεμόνας, **έχει την υποχρέωση** να ενημερώσει τη Διεύθυνση της σχολικής μονάδα για τη διαδικασία και τη διάγνωση του ιατρού.
* Επίσης ο γονέας/ κηδεμόνας **έχει την υποχρέωση** να ενημερώνει τη σχολική μονάδα για τον λόγο απουσίας κάθε μαθητή την ημέρα που απουσιάζει.

# Ενημέρωση γονέων

# Η ομαδική ενημέρωση γονέων, θα γίνεται ανά τμήμα στην αίθουσα εκδηλώσεων, προκειμένου να υπάρχει ο απαραίτητος χώρος για την τήρηση των αποστάσεων, μετά από σχετική Ανακοίνωση από το σχολείο. Για κάθε μαθητή θα παρίσταται ένας γονέας/ κηδεμόνας. Ατομική ενημέρωση, όταν χρειάζεται, θα γίνεται τηλεφωνικά μετά από συνεννόηση εκπαιδευτικού – γονέα/κηδεμόνα.

# Θα θέλαμε να επισημάνουμε ότι στις παρούσες ιδιαίτερες συνθήκες που όλοι βιώνουμε, η συνεργασία σχολείου οικογένειας είναι πολύ σημαντική, τόσο σε επίπεδο αλληλοενημέρωσης όσο και σε επίπεδο επικοινωνίας με τα παιδιά. Η κοινοποίηση του παραπάνω πρωτοκόλλου λειτουργίας έχει ως σκοπό την ενημέρωσή σας για τον τρόπο λειτουργίας του σχολείου ώστε να υπάρχει ένα σταθερό πλαίσιο συνεργασίας η οποία θα μας επιτρέψει να κάνουμε το μέγιστο καλό για τα παιδιά μας.

# Η Διευθύντρια και ο Σύλλογος Διδασκόντων του 9ου Δημ. Σχ. Βύρωνα